Loziqiya. Loziqiya () — Suriyaning shimoli-gʻarbiy qismidagi shahar. Loziqiya muhofazasining maʼmuriy markazi. Aholisi 305 ming kishidan ziyod (1990-yillar oʻrtalari). Oʻrta yer dengizi sohilidagi port. Loziqiya — Halab — Qamishli temir yoʻlining boshlangʻich punkti. Paxta tozalash, oziq-ovqat sanoati korxonalari, elektr motorlari zavodi, universitet bor. Zaytun moyi, ipak matolar ishlab chiqariladi. Loziqiya yaqinidan bitum olinadi. Loziqiya qadimiy shahar. Shaharga finikiyaliklar asos solgan. 7-asrda Loziqiyani arablar bosib olgan. 1516— 1918-yillarda Usmonli turklar, 1918—1943-yillarda fransuzlar qoʻl ostida boʻlgan. 1943-yildan Suriya tarkibida. Iqtisodiyoti. Porti. Loziqiya porti Suriyaning asosiy dengiz porti hisoblanadi. U 1950-yil 12-fevralda tashkil etilgan va oʻsha vaqtdan beri shaharning ahamiyatini oshirdi. Port orqali kiyim-kechak, qurilish materiallari, transport vositalari, mebel, minerallar, tamaki, paxta va lintel, piyoz, bugʻdoy, arpa, xurmo, don va anjir kabi oziq-ovqat mahsulotlari import qilinadi. 2008-yilda port 8 million tonnaga yaqin yuk port orqali tashildi. Portning 43 gektarli katta hududi konteyner terminali hisoblanadi. Omborning quvvati 17 000 tagacha konteynerni oʻziga sigʻdira oladi. Loziqiya Iskandariya (Misr), Izmir (Turkiya) va Bayrut (Livan) bilan oltita parom liniyasi orqali bogʻlangan. 2011-yildan beri davom etayotgan Suriya fuqarolar urushida bu liniyalar ham bor-yoʻqligi maʼlum emas. Loziqiya marinasida maksimal uzunligi 25 metr va suv tortishi 4 metrgacha boʻlgan kemalar uchun 150 ta joy mavjud. Bu yerda Suriya harbiy-dengiz kuchlarining toʻrtta bazadan biri joylashgan. Qishloq xoʻjaligi. Loziqiya keng qishloq xoʻjalik hududiga ega. Eksport qilinadigan mahsulotlar sirasiga bitum (asfalt), yormalar, paxta, meva, tuxum, oʻsimlik moyi, kulolchilik, tamaki kiradi. Paxta tozalash, oʻsimlik moyini qayta ishlash, koʻnchilik va shimgichni baliq ovlash shaharning mahalliy sanoati sanaladi. Turizmi. Loziqiyadagi Kot-d’Azur plyaji Suriyaning qirgʻoqboʻyidagi asosiy kurorti boʻlib, u yerda suv changʻisi, gidrosikl va vindsyorfing taklif etiladi. Shaharda sakkizta mehmonxona mavjud, ulardan ikkitasi besh yulduzli maqomga ega. Cote d’Azur de Cham Hotel ham, Lé Meridien Lattiquie Hotel ham shahardan shimolda, Kot d’Azurda joylashgan. Lé Meridien Lattiquie mehmonxonasining 274 ta xonasi bor va shahardagi yagona xalqaro mehmonxonadir. Suriyaning boshqa shaharlari bilan solishtirganda, vitrinalarga qaransh va kechki bozorlarni sayr etish Loziqiyada sevimli mashgʻulot sanaladi. Koʻplab dizaynerlik brendi doʻkonlari Azar koʻchasi 8-uyda joylashgan, shaharning savdo hududi markazi shahar markazidagi Azar koʻchasi 8-uy, Yarmoʻk koʻchasi va Saad Zagʻlul koʻchalari bilan oʻralgan bir qator mavzelar hisoblanadi. Loziqiyada Ugarit Cinema, al-Kindi va al-Moʻtanabbiy koʻchasi yaqinidagi kichikroq kinoteatrlar mavjud.